Lokalni dizajner majica osvaja tržište
Mika Vajnblet je među deset preduzetnika iz generacije rođene od 1980. do 2000, na koje treba obratiti pažnju
Preduzetnik Mika Vajnblet voli da zasmijava ljude, naročito svojim majicama. 2005. godine sakupio je dovoljno novca da otvori kompaniju “Crooked monkey”. Korporativno sjedište obezbijedili su njegovi roditelji - u podrumu doma gdje je odrastao u Potomaku u saveznoj državi Merilend. Vajnblet kombinuje duhovite izreke sa starinskim grafikama inspirisanim dizajnom majica iz prethodnih decenija. Ideje za dizajn su uglavnom njegove, ali su ponekad uključeni i drugi ljudi. Mika ističe da je smisao za humor naslijedio od oca Stjuarta, koji je rabin. Veliki broj majica dizajniran je za srednjoškolce i studente. Vajnblet i njegov prijatelj pokrenuli su kompaniju “Crooked monkey” u baru pored Univerziteta države Merilend, gdje je studirao političke nauke. Prodaja je bilo toliko uspješna da su odlučili da prošire kompaniju i povećaju broj modela. Vajnblet je kasnije isplatio svog partnera. Otkako je završio fakultet, njegov brat Noam koji studira na istom univerzitetu, informiše ga o najnovijim trendovima na kampusu. Volonteri iz srednje škole koji rade za Miku u Merilendu, takođe ga obavještavaju o najnovijim dešavanjima, kao i 10 zaposlenih u prodavnicama “Crooked Monkey-ja” u Los Anđelesu i Njujorku. Mika Vanjblet stalno mijenja katalog odnosno dodaje i izbacuje modele. Kaže da su sada popularne životinje u odeći. Vajnblet sada reklamira novu liniju visoke mode pod nazivom “Bluprint”, odnosno nacrt. Crooked Monkey prodaje i dječje majice. Majice ove kompanije prodaju se na internetu, kao i u više od 500 radnji u Sjedinjenim Državama i širom svijeta. Vajnblet ističe da zbog oštre konkurencije mora da bude još kreativniji. Nakon skromnih početaka, Crooked Monkey bi ove godine trebalo da donese zaradu od 750 hiljada dolara